ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትግራይ፡ ኣብ መቐለ ለበዳ ኮሮናቫይረስ ናብ ማሕበረሰብ ከምዝዘለቐ ተገሊጹ 16 ሓምለ 2020 ቢሮ ጥዕና ክልል ትግራይ ለበዳ ኮሮና ቫይረስ ኣብ ከተማ መቐለ ናብ ማሕበረሰብ ከምዝዘለቐ ንቢቢሲ ሓቢሩ። እቲ ቢሮ ከም ዝገለጾ ትማሊ ጥራይ ኣብቲ ክልል 31 ሰባት ኮሮናቫይረስ ዝተረኸቦም ኮይኑ እቶም 18 ነበርቲ ከተማ መቐለ እዮም። ካብዚም እቶም 3 ሰራሕተኛታት ላዕለዋይ ሕክምና ዓይደር፣ 5 ኣብ ለይታዊ ትልሂት ['እንዳጭፈራ']፣ 3 ኣብ ሆቴላት፣ 6 ድማ ነበርቲ ዝተፈላለያ ክፍለ ከተማታት ምዃኖም እቲ ቢሮ ኣመልኪቱ። እቲ ለበዳ ብፍላይ ኣብ ክፍላተ ከተማ ሓወልቲ፣ ሓድነትን ቀዳማይ ወያነን ከምዝተረኣየ ወሲኹ ሓቢሩ። ኣብ ትግራይ ዛጊድ 13,363 ሰባት ምርመራ ኮቪድ-19 ዝተገበረሎም ኮይኑ ካብዚኦም 331 እቲ ቫይረስ ተረኺብዎም ኣሎ። ኮይኑ ግና እቶም 235 ሰባት ሓውዮም ነናብ ቤቶም ከምዝተፋነዉ ቢሮ ሓለዋ ጥዕና ትግራይ ንቢቢሲ ገሊጹ። እቲ ለበዳ ካብ ዝጅምር 1 ሰብ ኣብ ሑመራ ከምዝሞተ ተገሊጹ ምንባሩ ይዝከር። ትግራይ፡ 'ድሕሪ ጾታዊ መጥቃዕቲ ሕብረተሰብ እንታይ ይብለኒ፤ ፍትሒ ከመይ ይዳንየኒ?'
